คันบริเวณช่องคลอด และมีอาการตกขาว เป็นสีขาว เป็นมานานแล้ว แบบเดี๋ยวเป็นเดี๋ยวหาย พึ่งมาสังเกต ว่าจะเป็นหลังประจำเดือนหมด พึ่งไปพบแพทย์ ตรวจมะเร็งปากมดลูกและเชื้อราในช่องคลอด ผลออกมาว่าไม่เป็น​อะไร แล้วที่คันอยู่เกิดจากอะไรค่ะ
สวัสดีค่ะ อาการคันช่องคลอดอาจมีสาเหตุจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากหากคันมาก มีตกขาวที่ออกมาเป็นก้อนคล้ายนมบูด อาจเป็นช่องคลอดติดเชื้อ ควรรีบไปพบสูตินรีแพทย์ในขณะนี้ แนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น